Kevätmiitti Porissa 23.5.2026
2026-05-23 12:00 - 17:00 (Europe/Helsinki) | Ravintola Siltalyhty, Siltapuistokatu 1, Pori, 28100, Finland
Tervetuloa viettämään ihanaa kevätpäivää postikorttien, korttiystävien ja porilaisen tunnelman parissa!
Suomen postcrossingyhdistys kutsuu sinut mukaan iloiseen kevätmiittiin lauantaina 23.5.2026. Tapahtumapaikkana toimii viihtyisä Ravintola Siltalyhty, tarkemmin Lyhtykabinetti.

Paikka: Ravintola Siltalyhty (Lyhtykabinetti), Siltapuistokatu 1, Pori
Aika: klo 12–17 (saapuminen alkaen klo 11.45, lounas klo 12.30)

Miitin aikataulu

11.45 - 12.00Rekisteröityminen miittiin
- nimilappujen ja miittikuorten jako

12.30Lounas noutopöydästä

13.30 - 17.00Miittailua
- tietovisa 14.30
- arpajaiset 15.15
- satakuntalaisten postcrossaajien toiminnan esittely 15.30
- bingo 16.00
- yhdistyksen ja Krossaamon myyntipisteet

Ohjelmassa mm.

Postikorttien kirjoittelua – miittiin julkaistaan oma keväinen miittikortti
Rentoa yhdessäoloa ja hyvää ruokaa
Krossaamon myyntipiste
Arpajaiset, tietovisa ja bingo

Miittilounas
Lounas tarjoillaan klo 12.30. Halutessasi voit ostaa omakustanteisesti viiniä ruokailun yhteydessä. Ilmoitathan mahdolliset allergiat ja ruokarajoitteet ilmoittautumisen yhteydessä.

Päivän menu
Alkuruoat

Raikasta vihersalaattia ja talon salaatinkastiketta
Kirsikkatomaatti-mozzarellasalaattia
Parmesan-pastasalaattia
Appelsiini-punasipulisalaattia
Balsamicomarinoitua punajuurta ja fetamoussea
Vesimelonia ja cantaloupea
Siltalyhdyn leipälajitelma ja vaahdotettua voita

Pääruoat

Paahdettua possunfileetä ja lempeää pippurikastiketta
Keittiömestarin loimulohta ja sitruuna-kevätsipulifraichea
Keitettyä perunaa
Uunipaahdettuja kauden kasviksia

Juomat

Kotikalja ja vesi

Jälkiruoka

Siltalyhdyn briittankakkua tuoreilla marjoilla
Kahvi ja haudutettu tee

Hyvä tietää

Miittipaikka ei valitettavasti ole esteetön – sisäänkäynnissä ja kokoustilaan mentäessä on portaita.
Ravintola sijaitsee noin 2 km päässä Porin matkakeskukselta.
Paikalle pääsee kävellen tai paikallisbussilla (1 Citylinja, laituri 1). Lipun hinta 1 €.
Aikataulut ja reitit
Siltalyhdyn takapihalla muutama autopaikka, edessä 2 h ilmainen pysäköinti.
Lisää pysäköintitilaa Kauppakeskus Puuvillan läheisyydessä.

Osallistumismaksu

Yhdistyksen jäsenet: 47 € / hlö
Ei-jäsenet: 57 € / hlö

Lisäretki sunnuntaina 24.5.2026 (valinnainen)

Kallon majakka
Lisätietoa majakasta
Kallon majakka sijaitsee noin 20 km Porin keskustasta Mäntyluodossa. Lähtö Porin matkakeskukselta Sundellin linja-autolla klo 10.

Kesto paikan päällä: noin 1,5 tuntia
Paluulähtö klo 12
Hinta: 15 € / hlö
Toteutuu, jos osallistujia vähintään 10

Majakkaan ei ole pääsyä sisälle. Perillä nautimme merimaisemista ja mahdollisuudesta vierailla Café Kallossa (omakustanteinen).

Vinkkejä viikonlopulle
Kauppakeskus Puuvilla sijaitsee aivan miittipaikan vieressä.
Tutustu Puuvillaan
Voit myös tutustua Porin kulttuurikohteisiin:

Porin taidemuseo (pe 11–18, la–su 10–17)
Satakunnan museo (pe–su 11–18)
Luontotalo Arkki (pe–su 11–17)

Lisätietoa museoista
Kevät, postikortit ja hyvä seura – mitä muuta voisi toivoa?
Lähde mukaan tekemään päivästä ikimuistoinen!
Lämpimästi tervetuloa!
Suomen postcrossingyhdistys
Ilmoittautumislomake
Ilmoittautuminen päättyy sunnuntaina 10.5.2026 klo 24

Hiiumaa Postcrossing Adventure 31.5.-4.6.2026
2026-05-31 16:00 - 2026-06-04 18:30
Tervetuloa Postcrossing-seikkailulle Hiidenmaalle 31.5.-4.6.2026
Tutustu matkaohjelmaan tästä
Ilmoittautuminen alkaa maanantaina 11.5. klo 20
Matkainfo Zoomissa maanantaina 11.5. klo 19.15 alkaen (linkki sähköpostissa erikositiedotteessa)

Virtuaalinen juhannusmiitti 15.6.2026
2026-06-15 18:30 - 20:30
🌿 Virtuaalinen Juhannusmiitti 2026 🌿
Maanantaina 15.6.2026
Tule mukaan viettämään rentoa ja kesäistä Postcrossing-iltaa hyvässä seurassa – säästä riippumatta.

Juhannuksena voi perinteisesti sataa vettä, räntää tai joskus jopa vahingossa aurinko paistaa. Meitä säätilan yllätykset eivät haittaa, vaan kutsumme sinut mukaan kaikkien aikojen ensimmäiseen Virtuaaliseen Juhannusmiittiin maanantaina 15.6.2026.
Illan aikana luvassa on mukavaa yhdessäoloa, kesäistä tunnelmaa, postikortteja, hauskaa ohjelmaa sekä rentoa jutustelua tuttujen ja uusien postcrossaajien kanssa.
Tämän virtuaalimiitin uutuutena mukana on myös ohjelmaosuus, jossa postcrossaajat pääsevät esittelemään omia teemakorttikokoelmiaan muille osallistujille.

☀️ Kesäinen korttivaihto
Halukkaat voivat osallistua vapaaehtoiseen kesä- ja juhannusaiheiseen korttivaihtoon.

Jokainen osallistuja saa satunnaisesti kolmen osallistujan osoitteen ja lähettää jokaiselle kesäisen postikortin.

🎁 Arpajaiset
Miitissä järjestetään jälleen arpajaiset, joissa mukana kesäisiä ja harrastukseen liittyviä palkintoja.

Onni voi suosia juuri sinua!

🖼️ Virtuaalimiittikortti
Miittiä varten julkaistaan oma virtuaalimiittikortti.

Kortti toteutetaan Jukka Risikon upeasta kesäaiheisesta kuvasta. Kortin taakse painetaan valmiiksi osallistujien nimmarit.

🌼 Miitin ohjelma

Tervetulosanat
Korttivaihdon korttien lyhyet esittelyt
Kesäinen Kahoot-tietovisa
Postcrossaajan teemakortit – esittelyssä elokuvat ja näyttelijät
Arpajaiset
Pienhuoneet ja vapaata jutustelua

📬 Kesäinen korttivaihto
Halukkaat voivat osallistua kesä- ja juhannusaiheiseen korttivaihtoon. Korttivaihtoon osallistuville arvotaan satunnaisesti kolmen osallistujan osoitteet, joille jokaiselle lähetetään kesäinen tai juhannushenkinen postikortti.
Saapuneet kortit voi halutessaan esitellä lyhyesti myös itse miitissä muille osallistujille.
Korttivaihtoon osallistuminen on täysin vapaaehtoista.

📮 Virtuaalimiittikortti
Miittiin osallistuvilla on mahdollisuus tilata myös tapahtuman oma virtuaalimiittikortti.
Tarkemmat ohjeet tilauksista, toimituksista ja osallistumislinkistä lähetetään ilmoittautuneille sähköpostitse.

Illan juhannustunnelmasta vastaavat:
Minna (Windmill) & Petra (Hogpet)
🌻 Tervetuloa mukaan iloiseen Juhannusmiittiin! 🌻

✨ Ilmoittaudu mukaan Virtuaaliseen Juhannusmiittiin ✨
Täytä alla oleva ilmoittautumislomake liittyäksesi mukaan kesäiseen Postcrossing-iltaan. Saat myöhemmin sähköpostitse tarkemmat osallistumisohjeet, Zoom-linkin sekä mahdolliset korttivaihto- ja miittikorttitiedot.
🌿 Tervetuloa mukaan viettämään kesäistä iltaa yhdessä! 🌿

"[Pakollinen/Required]" näyttää pakolliset kentät

Virtuaalinen täysikuumiitti 27.8.2026 klo 18.30[Pakollinen/Required]

KYLLÄ, osallistun!
KuukorttivaihtoOsallistutko kuukorttivaihtoon? Arvomme Postcrossingin tapaan jokaiselle osallistujalle kolme vastaanottajaa täysikuumiittiin osallistuvista. Jokainen osallistuja lähettää ja vastaanottaa kolme kuu-aiheista (tai vastaanottajan profiilin toiveiden mukaista) korttia ennen miittiä, ja ne voi esitellä halutessa miitissä.

KYLLÄ, osallistun!

Ei kiitos, osallistun vain miittiin, en korttivaihtoon
Osoite korttivaihtoa varten[Pakollinen/Required]Kirjoita nimesi ja osoitteesi tähän kuten postikorttiin, nimi omalle rivilleen, ja osoiterivit omille riveilleen (ei yhteen riviin).

🌕

Täysikuumiitin virtuaalimiittikortti

Julkaisemme myös tähän virtuaaliseen täysikuumiittiin oman miittikortin, joka on toteutettu Jukka Risikon upeasta kesäisestä kuutamokuvasta.

Määräaikaan 9.8. mennessä ilmoittautuneiden, Postcrossing-nimimerkkinsä ilmoittaneiden ja täysikuumiittikortteja tilanneiden osallistujien nimimerkit painetaan valmiiksi korttiin. Näin tämä upea kortti toimii ainutlaatuisena muistona yhteisestä täysikuuillasta.

Saat tarkemmat ohjeet sähköpostitse ilmoittautumisen jälkeen.

Osallistuja / ParticipantThis field is hidden when viewing the formMaa / CountrySinut merkitään osallistujaluetteloon tässä valitsemastasi maasta osallistuvaksi. / You will be marked on the list of participants as participating from the country you have chosen here.AfghanistanAland IslandsAlbaniaAlgeriaAndorraAngolaAntigua & DepsArgentinaArmeniaAustraliaAustriaAzerbaijanBahamasBahrainBangladeshBarbadosBelarusBelgiumBelizeBeninBhutanBoliviaBosnia HerzegovinaBotswanaBrazilBruneiBulgariaBurkinaBurundiCambodiaCameroonCanadaCape VerdeCentral African RepChadChileChinaColombiaComorosCongoCongo {Democratic Rep}Costa RicaCroatiaCubaCyprusCzech RepublicDenmarkDjiboutiDominicaDominican RepublicEast TimorEcuadorEgyptEl SalvadorEquatorial GuineaEritreaEstoniaEthiopiaFijiFinlandFranceGabonGambiaGeorgiaGermanyGhanaGreeceGrenadaGuatemalaGuineaGuinea-BissauGuyanaHaitiHondurasHungaryIcelandIndiaIndonesiaIranIraqIreland {Republic}IsraelItalyIvory CoastJamaicaJapanJordanKazakhstanKenyaKiribatiKorea NorthKorea SouthKosovoKuwaitKyrgyzstanLaosLatviaLebanonLesothoLiberiaLibyaLiechtensteinLithuaniaLuxembourgMacedoniaMadagascarMalawiMalaysiaMaldivesMaliMaltaMarshall IslandsMauritaniaMauritiusMexicoMicronesiaMoldovaMonacoMongoliaMontenegroMoroccoMozambiqueMyanmar, {Burma}NamibiaNauruNepalNetherlandsNew ZealandNicaraguaNigerNigeriaNorwayOmanPakistanPalauPanamaPapua New GuineaParaguayPeruPhilippinesPolandPortugalQatarRomaniaRussian FederationRwandaSt Kitts & NevisSt LuciaSaint Vincent & the GrenadinesSamoaSan MarinoSao Tome & PrincipeSaudi ArabiaSenegalSerbiaSeychellesSierra LeoneSingaporeSlovakiaSloveniaSolomon IslandsSomaliaSouth AfricaSouth SudanSpainSri LankaSudanSurinameSwazilandSwedenSwitzerlandSyriaTaiwanTajikistanTanzaniaThailandTogoTongaTrinidad & TobagoTunisiaTurkeyTurkmenistanTuvaluUgandaUkraineUnited Arab EmiratesUnited KingdomUnited StatesUruguayUzbekistanVanuatuVatican CityVenezuelaVietnamYemenZambiaZimbabweNimi /Name[Pakollinen/Required]

Etunimi / First Name

Sukunimi / Family Name

Postcrossing Nick[Pakollinen/Required]Sähköposti / Email[Pakollinen/Required]

⚠️

Varmista, että kirjoitat sähköpostiosoitteesi virheettömästi!
Muutoin et saa tapahtumaan liittyviä tiedotteita ja viestejä virheellisen sähköpostiosoitteen vuoksi.
Make sure you enter your email address correctly! Otherwise, you will not receive event-related newsletters or messages due to an incorrect email address.

Ilmoittautuminen / RegistrationSuostumus / Consent[Pakollinen/Required]Tämän lomakkeen tiedot tallennetaan tietokantaan, ja tietoja käytetään miitin järjestelyjen vaatimalla tavalla. / Information submitted by this form will be saved into a database and will be used to organize the meetup. Suostun tietojen tallentamiseen ja käyttöön. / I agree to recording and usage of my data.Zoom-soveltuvuus / Zoom AccessibilityMinulla on käytössäni video- ja ääniyhteydellä varustettu laite (tietokone, kännykkä, pad) / I can use a device with video and audio connection (laptop, desktop, mobile)[Pakollinen/Required]

Kyllä / Yes

Ei / No

🎥

Voit osallistua miittiin vain video- ja ääniyhteyden omaavalla laitteella.
You can join the meetup only with audio and video enabled.

Eloretki Imatralle ja Lappeenrantaan 1.8.2026
2026-08-01 11:30 - 19:00 | Imatran rautatieasema, Koskikatu 1, Imatra, 55120, Finland
🍂 Tervetuloa Eloretkelle!
Ennen kuin kesä kääntyy syksyksi, lähde mukaan yhdistyksen Eloretkelle eloisaan Etelä-Karjalaan!
Tällä yhdistyksen eloretkellä tutustumme Imatraan ja Lappeenrantaan sekä vierailemme Virkkukoukkusen ja Heli Pukin putiikeissa postikorttiostoksilla. Imatralla vierailemme myös Teollisuustyöväen asuntomuseossa ja palaamme illalla seuraamaan Imatran koskinäytöstä Valtiohotellin ympäristöön.
Lappeenrannassa aikaa on varattu myös omatoimiseen kiertelyyn, esimerkiksi sataman tai Lappeenrannan linnoituksen ihasteluun.
Retken lähtö- ja päätepiste on Imatran rautatieasema. Jos saavut omalla autolla, rautatieasemalla on maksuttomia pysäköintipaikkoja. Huomioithan, että osa paikoista on pysäköintikiekolla käytettäviä lyhytaikaisia paikkoja.
Jäsenretkellä ei järjestetä varsinaista miittiä, mutta retkelle painatetaan oma spesiaali retkimiittikortti. Ajan säästämiseksi korttiin painatetaan valmiiksi retkelle osallistuvien nimimerkit, ja kortit toimitetaan matkalle.

💶 Hinta

Jäsenet: 25 €
Ei-jäsenet: 30 €

🚌 Päivän ohjelma

Lähtö

11.30
Lähtö Imatran rautatieasemalta

Imatra

11.45
Virkkukoukkunen (käynti noin 45 min, sisältää Virkkukoukkusen esittelyn)

12.30–13.30
Evästauko Imatran ABC:llä

13.45–14.30
Teollisuustyöväen asuntomuseo (opastettu kierros, noin 45 min)

Lappeenranta

15.00
Heli Pukin työpaja (käynti noin 45 min, sisältää Iderin esittelyn)

15.45
Omakustanteinen lounas sekä vapaata aikaa Lappeenrannassa

Paluu Imatralle

17.20
Bussi takaisin Imatralle

18.00
Imatran koskinäytös

n. 18.30
Bussi Imatran rautatieasemalle

🚆 Kulkuyhteyksiä junalla
Tarkemmat aikataulut ja pysähdyspaikat löydät VR:n sivuilta.

AsemaImatralle 1.8.Imatralta 1.8.

Helsinki6:54 → 8:32
8:25 → 11:0819:05 → 22:45

Turku6:22 → 11:0819:05 → 0:59

Tampere6:08 → 11:08
6:35 → 11:08
7:04 → 11:0819:05 → 23:53
19:05 → 0:55

Joensuu9:35 → 11:3621:55 → 01:00

📝 Ilmoittautuminen
Retki toteutuu, jos osallistujia on vähintään 20. Viimeinen ilmoittautumispäivä on sunnuntai 19.7.2026.

Kyllä kiitos, mukana ollaan!(Pakollinen)Osallistumismaksu eloretkelle, jäsenhinta (25 €)Osallistumismaksu eloretkelle, ei-jäsen (30 €)Edullisempi jäsenhinta on Suomen postcrossingyhdistyksen varsinaisille ja kannatusjäsenille.Jäsennumero(Pakollinen)Summa

Nimi(Pakollinen)

Etunimi

Sukunimi

Postcrossing-nimimerkki (etunimi jos ei Postcrossing-tiliä)(Pakollinen)Nimimerkki/etunimi painetaan nimilappuunOsoite(Pakollinen)

Lähiosoite

Postinumero

Paikkakunta

Sähköposti(Pakollinen)

Syötä sähköpostiosoite

Vahvista sähköpostiosoite

Puhelin(Pakollinen)Suostumus henkilötietojen käsittelyyn(Pakollinen) Hyväksyn henkilötietojeni käsittelyn tämän tapahtuman järjestämistä varten.Tietojasi käytetään ainoastaan tapahtuman hallinnointiin, osallistujaviestintään ja laskutukseen. Tietoja käsittelevät vain tapahtuman järjestäjät, eikä niitä luovuteta kolmansille osapuolille. Tietoja säilytetään vain tarvittavan ajan tapahtuman toteuttamiseksi ja lakisääteisten velvoitteiden täyttämiseksi.

Virtuaalinen täysikuumiitti 27.8.2026
2026-08-27 18:30 - 20:00
Virtuaalinen täysikuumiitti
Torstai 27.8.2026 klo 18.30 alkaen
Täysikuuhun on yksi yö. Miitti-iltana kuu loistaa taivaalla jo yli 98-prosenttisesti valaistuna ja luo täydellisen tunnelman loppukesän yhteiseen kuutamoiltaan.
Tule viettämään rento ja tunnelmallinen ilta muiden Postcrossing-harrastajien seurassa – omalta kotisohvaltasi käsin. Virtuaalinen täysikuumiitti tarjoaa mukavaa yhdessäoloa, postikorttien kirjoittelua sekä pientä ohjelmaa, vaikka osallistujia yhdistävätkin vain verkkoyhteys ja sama kuu.
Olitpa osallistumassa ensimmäistä kertaa tai jo kokenut virtuaalimiittiläinen, olet lämpimästi tervetullut mukaan viettämään mukavaa loppukesän iltaa yhdessä muiden postcrossaajien kanssa.

🌕 Illan ohjelmassa
💌 Postikorttien kirjoittelua yhdessä
💌 Korttivaihto osallistujien kesken
🧠 Hauska Kahoot!-tietovisa
🎴 Esitys Postcrossing-harrastajan teemakorteista
🎁 Arpajaiset jälleen kerran hienoine palkintoineen
☕ Rentoa yhdessäoloa ja keskustelua

💌 Virtuaalimiitin korttivaihto
Virtuaalimiitin yhteydessä järjestetään jälleen suosittu korttivaihto. Tämän miitin korttivaihdon teemana on kuu, mutta halutessasi voit lähettää myös vastaanottajan toiveiden mukaisen postikortin.
Kaikkien korttivaihtoon ilmoittautuneiden kesken arvotaan kolme muuta osallistujaa, joille lähetät postikortin ennen miittiä. Näin kortit ehtivät perille jo ennen yhteistä iltaamme.
Virtuaalimiitissä halukkaat voivat esitellä saamiaan kortteja muille osallistujille.

🌕 Virtuaalimiittikortti
Tähänkin virtuaalimiittiin julkaistaan oma upea virtuaalimiittikortti Jukka Risikon valokuvasta, jossa loppukesän kuutamo heijastuu suomalaiseen suomaisemaan.
Määräaikaan mennessä ilmoittautuneiden ja miittikortteja tilanneiden osallistujien Postcrossing-nimimerkit painetaan valmiiksi korttiin.

🎙️ Illan hostit
Illan tunnelmasta ja ohjelmasta huolehtivat tuttuun tapaan Windmill (Minna) ja Hogpet (Petra).
✨ Haluatko esitellä oman korttiaiheesi?
Löytyykö sinulta postikortteja jostakin erityisestä teemasta, joista haluaisit kertoa myös muille? Voit ilmoittautumisen yhteydessä kertoa halukkuudestasi esitellä omaa kokoelmaasi lyhyesti virtuaalimiitin aikana. Opastamme esityksen teossa ennen miittiä.

📝 Ilmoittautuminen

Nimimerkin saa korttiin ilmoittautumalla 9.8.2026 mennessä.
Korttivaihtoon ehtii mukaan 12.8.2026 mennessä ilmoittutuneet halukkaat.
Ilmoittaudu mukaan virtuaalimiittiin viimeistään sunnuntaina 23.8.2026.

Ilmoittautumislomake löytyy tämän tekstin alapuolelta.

16. Korttien Tarinat Postikorttifestivaali Lahdessa 12.9.2026
2026-09-12 10:00 - 16:00 | Askotalon Tapahtumatori, Askonkatu 9, Lahti, 15100, Finland
16. Korttien Tarinat Postikorttifestivaali
Lauantai 12.9.2026 • Lahden Askotalo
Suomen suurin postikorttitapahtuma aloittaa uuden luvun historiassaan, kun Korttien Tarinat järjestetään ensimmäistä kertaa Lahden Askotalolla aivan
Matkakeskuksen vieressä.
Korttien Tarinat kokoaa saman katon alle postikorttien tekijät, kuvittajat, kustantajat, kauppiaat, keräilijät, Postcrossing-harrastajat sekä kaikki korttien ystävät. Tapahtumassa voit tehdä ainutlaatuisia löytöjä, tavata korttien tekijöitä ja viettää inspiroivan päivän muiden harrastajien seurassa.

Miksi kannattaa tulla?

📬 Suomen suurin postikorttifestivaali
🎨 Kuvittajia, taiteilijoita, kustantajia ja korttikauppiaita ympäri Suomen
💌 Postcrossing-harrastajien ja keräilijöiden kohtaamispaikka
🏛️ Uusi, avara tapahtumatila – kaikki yhdessä salissa
🚆 Lahden Matkakeskus aivan vieressä
🚗 Runsaasti maksuttomia pysäköintipaikkoja
☕ Kahvila- ja ravintolapalvelut samassa rakennuksessa

Vaikka tapahtumapaikka vaihtuu, tärkein säilyy ennallaan: lämmin tunnelma, upeat postikortit ja ilo tavata muita harrastajia.
Merkitse päivä kalenteriisi ja tule kokemaan Korttien Tarinoiden uusi aikakausi Lahdessa!
📅 Lauantai 12.9.2026
📍 Lahden Askotalo

Lisätiedot tapahtuman sivuilta »

Festivaalimiitti Lahdessa 12.9.2026
2026-09-12 16:00 - 20:00 | Ravintola Werstas, Askotalo, Askonkatu 9, Lahti, 15100, Finland
Festivaalimiitti 2026 Lahdessa
Lauantai 12.9.2026 • Lahden Askotalo
Kun Korttien Tarinat -postikorttifestivaali päättyy, alkaa päivän toinen kohokohta.
Postikorttifestivaalin jälkeen jatkamme perinteisesti päivää Lahden Festivaalimiitissä samassa tapahtumapaikassa. Illan aikana kirjoitellaan postikortteja, tavataan muita harrastajia ja nautitaan yhdessä buffet-illallinen rennossa Postcrossing-hengessä.

Miitissä luvassa

💌 Postikorttien kirjoittelua yhdessä
🍽️ Buffet-illallinen
📮 Mahdollisuus saada lähetyksiin tapahtuman oma oheisleima
🤝 Mukavaa seuraa ja keskusteluja muiden harrastajien kanssa

Olitpa mukana ensimmäistä kertaa tai kokenut miittikävijä, Festivaalimiitti tarjoaa mukavan tavan jatkaa päivää muiden kortti-ihmisten seurassa.
Lisätiedot ja ilmoittautuminen julkaistaan viimeistään elokuun alussa.
📅 Lauantai 12.9.2026
📍 Lahden Askotalo

World Postcard Day -miittitempaus 1.-4.10.2026
2026-10-01 - 2026-10-04
World Postcard Day -miittitempaus 2026
1.–4.10.2026
Suomen Postcrossingyhdistys järjestää World Postcard Day -paikallismiittitempauksen vuonna 2026 jo viidettä kertaa. Tempauksen aikana Postcrossing-harrastajat kokoontuvat eri puolilla Suomea viettämään yhteistä World Postcard Day -juhlapäivää paikallismiittien merkeissä.
Vuosien varrella tempauksella on ollut yhteinen teema, jonka pohjalta on suunniteltu tapahtuman oma postikortti:
🚲 Polkupyörä (2022)
🌊 Vesistö (2023)
🌳 Puu (2024)
🧖 Sauna (2025)
Vuoden 2026 teema julkistetaan juhannusviikolla.
Tämän jälkeen käynnistyvät paikallismiittien suunnittelu sekä yhteyshenkilöiden ilmoittautuminen. Tavoitteena on jälleen järjestää useita World Postcard Day -miittejä ympäri Suomen saman pitkän viikonlopun aikana.
📬 Lisätiedot tempauksesta sekä yhteyshenkilöiden ilmoittautuminen avataan kesän aikana. Tiedotamme asiasta erikseen.
Merkitse päivämäärät jo nyt kalenteriisi ja tule mukaan juhlistamaan maailmanlaajuista postikorttipäivää yhdessä muiden harrastajien kanssa!

Halloweenmiitti Tampereella 31.10.2026
2026-10-31 12:00 - 18:00 | Ravintola Suomalainen Klubi, Puutarhakatu 13, Tampere, 33210, Suomi
🎃 Halloweenmiitti 2026 👻
Lauantai 31.10.2026 klo 12–18
📍 Suomalainen Klubi, Tampere
Pimeys laskeutuu, kynttilät lepattavat ja postikortit kahisevat hämärässä…
Suomen postcrossingyhdistyksen perinteinen Halloweenmiitti palaa tänä vuonna vaihteeksi takaisin tuttuun ja tunnelmalliseen Suomalaisen Klubin miljööseen Tampereen sydämessä.
Luvassa on jälleen yksi vuoden odotetuimmista Postcrossing-tapahtumista, jossa yhdistyvät syksyinen tunnelma, hauska yhdessäolo ja ripaus Halloween-taikaa.
🎃 Halloween-teemainen asukilpailu
💌 Upeat tapahtuman omat miittikortit
📮 Hurja Halloween-lisäleimaus
🍽️ Hyvää ruokaa ja herkkuja
🕸️ Ohjelmaa, yllätyksiä ja yhdessäoloa
👻 Mukavaa seuraa vanhoille ja uusille harrastajille
Uskallatko saapua paikalle omana itsenäsi vai pukeudutko illan teemaan? Perinteiseen tapaan parhaat asut palkitaan, joten luovuudelle on jälleen tilaa.
Tarkempi ohjelma, osallistumismaksu ja ilmoittautumisohjeet julkaistaan loppukesän ja alkusyksyn aikana.
🦇 Merkitse päivä kalenteriisi jo nyt:
Halloweenmiitti Tampereella
Lauantai 31.10.2026 klo 12–18
Suomalainen Klubi, Tampere
🍂 Syksyn pimetessä ja kurpitsojen syttyessä on jälleen aika vuoden odotetuimmalle Halloweenmiitille.
